מוזיאון האמנות של אינדיאנפוליס

**מוזיאון האמנות של אינדיאנפוליס** (IMA) הוא מוזיאון אנציקלופדי השוכן במתחם ניו־פילדס (Newfields), קמפוס בשטח של 152 אקרים (כ־62 הקטר), הכולל גם את בית לילי (Lilly House), פארק האמנות והטבע ע"ש וירג'יניה ב. פיירבנקס, הגן בניו־פילדס ועוד. המתחם ממוקם בצומת הרחובות נורת' מישיגן רואד ו־ווסט 38, כשלושה מיילים מצפון למרכז העיר אינדיאנפוליס, מצפון־מערב לבית הקברות קראון היל.

במוזיאון מתקיימים תערוכות, שיעורים, סיורים ואירועים, שרבים מהם משתנים בהתאם לעונות השנה. בעבר, הקמפוס והארגון כולו נקראו "מוזיאון האמנות של אינדיאנפוליס". בשנת 2017 שונה שמם ל"ניו־פילדס" במסגרת מהלך מיתוג מחדש, בעוד שהשם "מוזיאון האמנות של אינדיאנפוליס" מתייחס כיום באופן ספציפי לבניין המוזיאון המרכזי המשמש כאבן הפינה של הקמפוס, וכן לשם המשפטי של הארגון הפועל תחת השם ניו־פילדס.

מוזיאון האמנות של אינדיאנפוליס הוא התשיעי הוותיק ביותר והמוזיאון האנציקלופדי השמיני בגודלו בארצות הברית. האוסף הקבוע כולל למעלה מ־54,000 יצירות, ובהן יצירות מאפריקה, אמריקה, אסיה ואירופה. תחומים מרכזיים באוסף כוללים ציורי נאו-אימפרסיוניזם; ציור יפני מתקופת אדו; קרמיקה וברונזה סיניות; ציורים, פסלים והדפסים מאת פול גוגן ואסכולת פונט־אוון; מספר רב של יצירות מאת ויליאם טרנר; וכן אוסף של אמנות ועיצוב עכשוויים. תחומי דגש נוספים כוללים טקסטיל ואמנות אופנה וכן התמקדות בעיצוב מודרני.

המוסד נוסד בשנת 1883 בשם אגודת האמנות של אינדיאנפוליס (Art Association of Indianapolis), והמוזיאון הקבוע הראשון נפתח בשנת 1906 כחלק מ־מכון האמנות ג'ון הרון. בשנת 1969 שינתה אגודת האמנות של אינדיאנפוליס את שמה למוזיאון האמנות של אינדיאנפוליס, ובשנת 1970 עבר המוזיאון למיקומו הנוכחי. בין מייסדי אגודת האמנות נמנתה מיי רייט סיוול (1844–1920), שנודעה בפעילותה למען זכות הבחירה לנשים. תומכים נוספים כללו את בות טרקינגטון (1869–1946), אלי לילי (1885–1977), הרמן קראנרט  (1887–1972) ו־קרוליין מרמון פרסלר1878–1960).

המוזיאון מוכר באופן רחב כחדשני בפיתוח טכנולוגיות קוד פתוח, בשקיפות מוסדית ובשיתופי פעולה בין מוזיאונים. בשנת 2008 היה מוזיאון האמנות של אינדיאנפוליס למוזיאון האמנות הראשון שקיבל מעמד של שותף בתוכנית Energy Star, בזכות יוזמותיו הסביבתיות ומאמציו להפחתת צריכת האנרגיה. בשנת 2009 הוענק למוזיאון המדליה הלאומית לשירותי מוזיאונים וספריות על שירותו לציבור, ובפרט על מדיניות הכניסה החופשית ותוכניות החינוך שלו. מדיניות הכניסה החופשית החלה בשנת 1941 ונשארה בתוקף עד 2007, אז הונהג תשלום עבור מבקרים שאינם חברים. הכניסה החופשית חודשה שנה לאחר מכן ונשמרה עד 2014, אז הוחזר שוב תשלום עבור מי שאינם חברים.

## ההיכל הגדול ע"ש משפחת פוליאם

קובץ:Folded Circle Dynamics Red Phase III at the IMA.jpg|** (2008) מאת רוברט אירווין ברקע**
קובץ:LOVE statue during Art in Bloom.jpg|**פסל  (1990) מאת סול לוויט ברקע** 


היכל הגדול ע"ש משפחת פוליאם מכיל מספר יצירות אמנות רחבות־ממדים ומשמש נקודת גישה מרכזית לרוב גלריות המוזיאון. האולם משמש גם לאירועים שונים, ובהם הופעות של מוזיקה קאמרית וחתונות.

האולם משמש בית לפסל *LOVE* המקורי, מאת האמן רוברט אינדיאנה. זהו הגדול מבין פסלי הסדרה בעולם, והוא מהווה מוקד משיכה פופולרי למבקרים.

## גלריית יצירות נבחרות המוצגות במוזיאון

קובץ:Ribera, Jusepe de - Aristotle - Google Art Project.jpg|אריסטו (1637)
קובץ:Maratta, Carlo - Rebecca and Eliezer at the Well - 1655-1657.jpg|רבקה ואליעזר ליד הבאר, קרלו מרטה, (1655)
קובץ:Rembrandt - Clowes self-portrait, 1629.png|רמברנדט ואן ריין, דיוקן עצמי (1629)
קובץ:Turner - The Fifth Plague of Egypt - Google Art Project.jpg|ויליאם טרנר, המכה החמישית במצרים (1800)
קובץ:Katsushika Hokusai - Fine Wind, Clear Morning (Gaifū kaisei) - Google Art Project.jpg|קצושיקה הוקוסאי, רוח נאה, בוקר בהיר
קובץ:Gauguin, Paul - The Flageolet Player on the Cliff - Google Art Project.jpg|פול גוגן, נגן החליל על הצוק (1889)
קובץ:Seurat, Georges - The Channel of Gravelines, Petit Fort Philippe - Google Art Project.jpg|ז'ורז' סרה, התעלה בגרבלין, פטי פור פיליפ (1890)
קובץ:Monet, Claude - The Church of San Giorgio Maggiore, Venice - Google Art Project.jpg|קלוד מונה, כנסיית סן ג'ורג'ו מג'ורה, ונציה (1908)
קובץ:John Singer Sargent - Rio dei Mendicanti, Venice - Google Art Project.jpg|ג'ון סינגר סרג'נט, ריו דיי מנדיקנטי, ונציה (1909 בקירוב)


## קישורים חיצוניים

## הערות שוליים

קטגוריה:ארצות הברית: מוזיאונים לאמנות מודרנית
קטגוריה:אינדיאנה: מבנים
קטגוריה:אינדיאנפוליס